LV Eiropas Savienības Oficiālais Vēstnesis C 122/9

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2006/C 122/04)

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 7. pantam. Iebildumiem jānonāk Komisijā sešu mēnešu laikā no šīs publikācijas dienas.

KOPSAVILKUMS

PADOMES REGULA (EK) Nr. 510/2006

Pieteikums reģistrācijai saskaņā ar 5. pantu un 17. panta 2. punktu

“CONNEMARA HILL LAMB” vai “UAIN SLÉIBHE CHONAMARA”

EK Nr. IE/00366/03.09.2004

ACVN ( ) AĢIN ( X )

Šis kopsavilkums ir sagatavots tikai informācijai. Lai iegūtu pilnīgas ziņas, interesenti ir aicināti iepazīties ar pilnīgu produkta specifikāciju, ko var saņemt vai nu 1. iedaļā norādītajās valsts iestādēs, vai Eiropas Komisijas dienestos (1).

1. Atbildīgais dalībvalstī

Nosaukums: Department of Agriculture and Food Food Division Agriculture House Adrese: Kildare Street Dublin 2 Ireland Tālrunis: (353-1) 607 23 90 Fakss: (353-1) 607 20 38

2. Grupa

Nosaukums Connemara Hill Lamb Ltd Adrese: Corr na Mona Co. Galway Ireland Sastāvs: ražotāji/pārstrādātāji ( X ) Citi ( )

3. Produkta veids

Grupa: gaļa un pārtikas gaļas subprodukti, kas minēti Eiropas Kopienu līgumu 1. pielikumā.

4. Specifikācijās sniegtais apraksts

(4. panta 2. punkta prasību kopsavilkums) 4.1: Nosaukums

“Connemara Hill Lamb” vai “Uain Sléibhe Chonamara” 4.2.: Apraksts

Aizsargājamais produkts ir Connemara hill lamb (Konnemaras kalnu jērs), dzimis, audzēts un atražots noteiktajā ģeogrāfiskajā reģionā. Jēri ir viegli un to kaulu struktūra ir viegla, viņi ir kalsni, ķermeni klāj plāna tauku kārtiņa sārtā krāsā un tai ir blīva tekstūra. 4.3.: Ģeogrāfiskais apgabals

Geogrāfiskais apgabals atrodas Koriba ezera rietumu pusē, ietverot Inishmaan, Inisheer un Inishmore salas, tas ir Īrijas Rietumos, ko starptautiski pazīst ar nosaukumu Connemara. Šā apgabala ainavu raksturo kalni, purvi un ezeri. Jēri aug kalnainā apvidū, kur tie ganās kalnu ganībās un pārtiek no zāles, viršiem un citiem augiem. 4.4.: Izcelsmes apliecinājums

Atsauces uz Connemara hill lamb patēriņu var atrast XIX gs. sākumā, kad no Skotijas tika ievesti melngalvju aitu ganāmpulki. Tūlīt pēc 1850.—1870. lielā bada gadiem kalnu ganībās no Skotijas ieveda lielu daudzumu melngalvju aitu. 1891. gadā izveidotā Pārapdzīvoto rajonu pārvalde (Congested Districts Board) šķirnes uzlabošanai ieveda papildu aitas. Kopš tā laika no šīs šķirnes ir izveidojusies atšķirīga pasuga, kura ir piemērojusies izdzīvošanai Konnemaras skarbajos apstākļos. Melngalvju aitu šķirne ir jo īpaši piemērota minētajam apvidum, jo spēj uzņemt barību labāk nekā citu šķirņu dzīvnieki.

Lai nodrošinātu pilnīgu izsekojamību no saimniecības līdz kautuvei, visiem jēriem ir īpašas krotālijas un pārvietojamas liemeņa birkas. Visās saimniecībās notiek inspekcijas, lai veiktu pārbaudi un visiem jēriem pirms nokaušanas piestiprinātu birkas. 4.5.: Ražošanas metode

Šī gaļa ir to melngalvju šķirnes jēru gaļa, kuri piedzimuši, auguši un vairojušies noteiktā ģeogrāfiskā reģionā. Jēri ir dzimuši pavasarī, parasti aprīlī un turpmākajos mēnešos (vēlāk nekā citi Īrijas jēri), un jēru mātes viņus zīda visu viņu dzīves laiku. Turklāt jēri brīvi ganās kalnu ganībās un parasti tos kauj 14 nedēļu vecumā. Dažreiz jērus nokauj 10 nedēļu vecumā. Jēra gaļa Īrijas veikalos ir pārdošanā no augusta līdz novembrim. Tā kā minētajā noteiktajā ģeogrāfiskajā reģionā nav apstiprinātas kautuves, jērus ved uz apstiprinātu kautuvi, kas atrodas kaimiņu apgabalā. 4.6.: Saikne

Connemara Hill lamb gaļas garša, smarža un krāsa ir tieši saistīta ar augiem vietējās ganībās, kurās jēri ganās. Barību veido kalnu zāle, virši un citi augi, kas parasti aug šajā apgabalā. Galvenās zāles ir: Agrostis Spp. Festuca Spp. un Molina, grīšļi Carex Spp. Scirpus cespitosus, Eriophorum angustifolium un Trichophurum cespitosum. Citi svarīgi jēru diētas augi ir virši Calluna vulgaris, Erica tetralix un Erica cinerea un augi Narhtecium ossifragum un Potentilla erecta. Skarbajā apvidū jēri ir veiklāki nekā viņu vienaudži ielejās, tādēļ viņu ķermenis ir smalkāks, un tie sver aptuveni 10 kg, ieleju jēru svars ir aptuveni 25 kg. 4.7.:

Nosaukums Department of Agriculture and Food Adrese: Agriculture House Kildare Street Dublin 2 Ireland Tālrunis: (353-1) 607 23 90 Fakss: (353-1) 607 20 38

Kontroles iestāde 4.8.: Uzraksts uz etiķetes

AĢIN. 4.9.: Valsts prasības

(1) Eiropas Komisija, Lauksaimniecības un lauku attīstības ģenerāldirektorāts, Lauksaimniecības produktu kvalitātes politikas nodaļa, B-1049 Brisele.